Programación didáctica de Lingua galega e literatura de 4º ESO

########## UNIDADE 7 Encaixes de Camariñas Descrición da unidade

O encaixe de Camariñas protagoniza a dobre páxina de apertura dunha unidade que, a continuación, retoma da 6 o xénero xornalístico de opinión. Así, a lectura escollida para o seu comentario é un artigo en torno ao drama dos refuxiados, que se traballa tendo en conta a información teórica sobre os textos argumentativos. E no apartado «Aplica o que sabes», achégase unha columna de opinión acerca dun tema estreitamente relacionado co anterior: o racismo. Xa que logo, á parte do fío textual que une o comezo co final da unidade, hai tamén un de carácter semántico: o léxico referido á xustiza e ás leis, ao que se lle reserva un espazo no «Vocabulario» para practicalo mediante as actividades que se propoñen. Outro modelo de escrito que tamén achega a presente unidade é a instancia, cuxas características e estrutura se explican no «Obradoiro de expresión», onde ademais se ofrecen exercicios de aplicación. En canto ao plano gramatical, en primeiro lugar faise un repaso da morfoloxía verbal, para despois adentrarse na sintaxe, coa análise das oracións compostas. A sección «Lingua e sociedade» céntrase na cuestión da lusofonía, tras lembrar o vínculo histórico entre o galego e o portugués. A «Literatura» continúa o percorrido pola narrativa de posguerra; nesta ocasión, avanza ata a década dos sesenta, para deterse na obra de Xosé Neira Vilas e na dalgúns autores representativos da Nova Narrativa Galega. Os contidos organízanse de acordo cunha estrutura como esta: - Análise de textos: L e COMENTARIO dun artigo periodístico de opinión. O texto argumentativo. ECTURA - Lingua: VOCABULARIO : A xustiza e as leis. REPASO : O verbo. ESTUDO : As oracións compostas. DE MORFOLOXÍA DA LINGUA L : A lusofonía. OBRADOIRO : A instancia. INGUA E SOCIEDADE DE EXPRESIÓN - Literatura: A narrativa de posguerra (2). ANTOLOXÍA : Textos representativos da narrativa dos anos sesenta. COMENTARIO : «Unha chinche dorme no teito», tomado d' O crepúsculo e as formigas, de Méndez Ferrín. DE TEXTO

Para rematar, como é habitual, ofrécese unha dobre páxina de autoavaliación da aprendizaxe, en clave competencial: APLICA . En conxunto, preténdese que os alumnos e alumnas adquiran os seguintes O QUE SABES coñecementos: - Que características definen os textos argumentativos.

- - Como se fai un comentario de texto - xornalístico ou literario - , seguindo unhas pautas dadas.
- - Que palabras conforman o campo semántico da xustiza e as leis.
- - Cal é a diferenza entre unha oración simple e unha composta.
- - Que tipos de oracións compostas hai e que trazos sintácticos as diferencian.
- - Que e a lusofonía e que ámbito xeográfico abarca.
- - Quen foron os principais representantes da narrativa galega nos anos sesenta e cales foron as súas obras máis destacadas.
- - Que é e como se fai unha instancia.

########## Temporalización:

Febreiro:

########## 2. OBXECTIVOS DIDÁCTICOS

- - Ler, comprender e analizar textos xornalísticos de opinión.
- - Recoñecer, explicar e usar un léxico amplo relacionado coa xustiza e as leis.
- - Analizar morfoloxicamente e conxugar verbos.
- - Diferenciar unha oración simple dunha oración composta.
- - Recoñecer as diferentes clases de oracións compostas.
- - Saber que é a lusofonía e que ámbito xeográfico abarca.
- - Coñecer e valorar a obra narrativa de Neira Vilas e dalgúns autores representativos da Nova Narrativa Galega.

-101-